ming030890/wiki-yue-high-quality huggingface dataset:
叔梁紇

叔梁紇（前623年—前549年），子姓孔氏，名紇，字叔梁，花名郰人紇、郰叔紇，尊號齊國公、啟聖王，係魯國大夫伯夏個仔、孔子個老豆，佢同時係魯國郰邑大夫。

力舉城門
響前563年，晉國嘅荀罃、荀偃同埋士匄帶班諸侯聯手攻偪陽國，但係攻咗幾個月都攻唔到偪陽。呢個時候，孟孫氏嘅家臣秦堇父叫人拉咗架裝備車過嚟，於是偪陽嘅守城士兵就打開城門，而諸侯就乘機進攻。突然之間，偪陽士兵將放底個城門，搞到一啲衝咗入去嘅諸侯士兵走唔返出嚟。於是，叔梁紇用雙手舉起城門，而先前衝咗入去嘅諸侯士兵乘機走返出嚟。孟獻子聽到之後，就讚叔梁紇：「呢個就係《詩經》入面所講嘅『就好似老虎一樣咁有力嘅人』呀。」

護送臧武仲
響556年嘅秋天，齊靈公派兵攻打魯國，其中齊國大夫高厚將魯國大夫臧武仲困響防地，於是叔梁紇夾埋臧武仲個兩個兄弟臧疇、臧賈，帶三百個士兵，漏夜偷襲齊軍，帶臧武仲去旅松，之後先前護送臧武仲返防地。冇幾耐齊軍就退兵返歸。

娶顏徵在做妾
叔梁紇同原配施氏淨係生咗九個女，冇仔，之後叔梁紇娶多個妾，而呢個妾雖然生咗個仔孟皮，但係孟皮隻腳有問題，唔可以做孔家嘅繼承人，叔梁紇就好心急，所以就同魯國顏氏求妾。而顏氏有三個女，而細女叫顏徵在。顏氏將呢件事話咗畀三個女知，之後就話：「邑陬大夫叔梁紇嘅祖先雖然只係士，但佢係古代君王子羨嘅後代。而且佢好高大，武力又好好，我真係好想可以同佢聯婚。雖然，佢年紀唔細而且性格仲好躁，不過呢樣嘢唔可以猶豫。你哋三個入面有邊個可以嫁畀佢做妾？」大女同二女都冇出聲，唯獨三女顏徵在同老豆講：「你講咩我哋就做㗎啦，仲有咩嘢好問呀。」於是顏氏就話：「顏徵在，你就嫁畀佢啦。」
顏徵在同叔梁紇響三個月之後行廟見之禮，正式做叔梁紇嘅妾侍。因為顏徵在擔心叔梁紇年紀太大生唔到仔，於是私自到尼山向尼山神祈禱，祈求生仔。後嚟顏徵在生咗個仔，而佢就係孔子。

死後影響
響前549年，叔梁紇過身，葬響防地。而佢嘅墓地，叫做「梁公林」，位於曲阜市以東14公里，又叫「齊國公墓」、「啟聖林」同埋「啟聖王林」，墳前有塊石碑，上面寫住「聖考齊國公墓」，由第五十二世孫孔元措響金明昌五年（即1194年）做嘅。而響大門前就有一塊碑，上面寫住「大元追封啟聖王墓」，由第五十三世孫孔之嚴寫嘅。

追封諡號
大中祥符元年（1008年），追封叔梁紇做齊國公。
至順元年（1330年），加封佢做啟聖王。
嘉靖九年（1530年），改封佢做為啟聖公。
雍正元年（1722年），又返封佢做啟聖王。
受壓抑記憶

受壓抑記憶（英文：repressed memory）係仲未有證據支撐嘅一個心理學概念。根據呢個諗法，一啲令個人覺得受傷害嘅記憶會儲喺潛意識裏面冇辦法諗返起。
受容體

受容體（receptors）係生物化學上嘅一個概念，指一類能夠傳導細胞外訊號、並喺細胞入面產生特定效應嘅分子。
口爆

口爆（日文：口内射精／こうないしゃせい kounai syasei），又叫口内射精，嚟自日本AV片嘅常用語，意思係形容某人將條㞗擺入口去舐或者吮龜頭，令到啲精液射入嗰個口入面。
口水肩

口水肩，衣物一種，細布一塊，掛喺頸肩，冚住心口甚至到肚，以防飲食整污糟件衫。多數用喺蘇蝦、細蚊仔，不過大人用都唔係冇。除咗飲食，口水肩避免流口水整污糟衫褲之意。
口水肩有唔同款，不過大同小異，多數前面有大幅啲，留返個圈位，兩邊圈尾可以駁埋，如扣住、綁住或黐住咁。有啲會喺肩底車個兜位，兜返啲水。
為咗唔易過底，口水肩用料，多數厚布，唔係就用塑膠。
口窒窒

口窒窒（粵拼：hau2 zat6 zat6；英文：stuttering），粵文入面又有叫𪙛𠸉（粵拼：laak1 kaak1）或者漏口（粵拼：lau6*3 hau2），係種語言障礙。一般嘅表現係人講嘢入面，成日同正常講嘢流利嘅人喺頻率同強度嚟對面，成日出現唔係自愿性嘅口窒窒，仲有講嘢唔流俐啲嘢。

原因
𪙛𠸉主要係細細個開始，長大之中發展而成。亦可以因為中風、 帕金遜症、社交恐懼症引起。
口立濕

口立濕，又叫涼果，係醃製過嘅生果零食，食完會增加口水分泌，所以就叫「口立濕」。常見嘅口立濕包括話梅、檸檬、嘉應子、九製陳皮、八仙果、飛機欖等等。
口痕搵嘢食

廿一世紀初喺大馬士革一角影到嘅糖菓；好似糖噉細細粒又甜嘅嘢食，被指係好方便人口痕就搵嚟食。
2019 年一日，喺香港一角影到有人擺檔，賣啲細細件嘅零食。
口痕搵嘢食（英文：grazing ），或者叫口痕摷嘢食，係一種食嘢相關嘅人類行為規律。如果話一個人口痕搵嘢食，意思係指呢個人重複又冇計劃噉走去搵嘢食，次次都只係少量噉食，而且明明唔覺餓都走去搵。口痕搵嘢食可以係一種唔想做都忍唔住去做嘅行為，個人好多時食咗之後會感到內疚等嘅負面感受，因而為個人造成心理壓力。
啲人口痕搵嘢食嗰陣，特別傾向去食一啲細細哋一件件、唔使點樣花費精神就可以食得嘅零食。例如想像而家有個人喺櫃入邊收埋咗啲曲奇餅。佢喺屋企無所事事就會想去開櫃攞曲奇餅嚟食（重複），每次都淨係食一塊咁少（少量），每塊曲奇餅唔使花咩工夫準備，會為佢帶嚟小小嘅快感。

問題
睇埋：體重管理同肥
呢種行為就噉睇好似冇咩大不了，但係一個人每次口痕搵嘢食都可以搞到佢一日多咗 200 至 300 卡路里。每日食兩三次已經會積少成多，多咗 600 至 900 卡路里—普通嘅成年女人每日需要 2000 卡路里左右，而普通嘅成年男人每日就需要 2500 卡路里左右，即係話一個人習慣咗口痕搵嘢食，分分鐘（喺卡路里攝取上）等同每日食多咗一餐咁滯。
事實係，健康方面嘅研究睇過啲一度減肥成功但後尾肥返嘅人，發現佢哋之所以會肥返，其中一個主因就係因為佢哋有口痕搵嘢食嘅習慣。
口水雞

口水雞係川菜冷盤菜式，四川同重慶都好常見，將由花椒、辣椒、薑、蔥、蒜等香料整成嘅辣汁撈落雞肉度，味道麻辣，引人流口水，所以叫口水雞。
墨汁

墨汁係寫毛筆字用嘅、預先入樽嘅墨。倒出嚟即用。
墨江

墨江係中國雲南普洱一個哈尼族自治縣，總面積5312平方公里，人口38萬。
墨洛溫王朝

墨洛溫王朝，係公元5到8世紀統治法蘭克王國嘅王朝，創立人係希爾德里克一世，到751年畀丕平三世嘅加洛林王朝取代咗。
墨爾本唐人街

墨爾本唐人街（Chinatown, Melbourne）係嚮澳洲維多利亞州墨爾本嘅一個唐人街，嚮雅拉河以北，墨爾本大學同Victoria Street以南，墨爾本商業中心區入面，一條叫做Little Bourke Street嘅馬路。
墨爾本唐人街係一條東西走向嘅單向行車路，兩邊行人路鋪頭，開咗唔少有唐人特色名嘅食肆同地鋪，嚮Russell Street交通燈位，重有兩個紅色嘅唐人街牌坊作為地標。

歷史
墨爾本唐人街嚮1851年淘金潮開始出現，持續到而家。香港人去當地遊埠，最熟都係約人去呢度見面，話晒同聲同氣廣東話。
其實，除咗墨爾本唐人街，新發展華人聚居同中文鋪頭多嘅，重有嚮Centro Box Hill嗰處。
維基同享有多媒體嘅嘢：Chinatown, Melbourne
墨涅里俄斯

墨涅里俄斯（古希臘文：Μενέλαος / Menelaos）係希臘神話裏面嘅一個國王。
佢喺伊利亞德當中扮演咗重要角色，亦有喺奧德修記裏面出現。
墨爾本城

墨爾本城（英文：Melbourne City FC）係澳洲墨爾本一間職業足球球會，喺2009年成立，依家踢緊澳洲職業足球聯賽。
墨爾本城市鐵路

墨爾本城市鐵路係澳洲墨爾本一個鐵路系統，有16條線，全長830公里。
墨水筆

墨水筆係一種筆，入面有水性墨水，透過重力同毛細管作用去寫嘢。
墨爾本勝利足球會

墨爾本勝利足球會（英文：Melbourne Victory Football Club），係澳洲墨爾本一個足球會，亦係維多利亞州兩支參加澳洲職業足球聯賽嘅球隊其中之一（另一間係墨爾本城），喺2004年創會。
四暗刻

四暗刻（粵拼：sei3 ngam3 hak1），又叫做坎坎糊（粵拼：kaan2 kaan2 wu2），係蔴雀其中一種食餬方法。有四個刻子，全部都係自己摸返嚟，唔可以碰（因為碰就搞咗個明刻出嚟）。

注意
如果四暗刻係兩面叫胡（就係話做四暗刻嗰時重差張牌就可以完成四暗刻，但係有兩隻眼）嘅話，必須要自摸先至得。唔係嘅話就係叫三暗刻；
如果四暗刻係單面叫胡嘅話，唔理你係自摸定係人哋出寵都係叫四暗刻。
如果四暗刻係單面叫胡兼自摸嘅話，日本麻雀部分規則會計四暗刻單騎有雙倍役滿。
四月初一

四月初一係黃曆四月嘅第一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月二十

四月二十係黃曆四月嘅第二十日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月初七

四月初七係黃曆四月嘅第七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四日市

四日市係日本三重縣一個特例市，人口31萬。
「四日市」個「市」屬地名一部份，加埋政區就叫「四日市市」。
四會

四會喺中國廣東，家下係肇慶市嘅縣級市，叫四會市。原本佢係縣來，叫四會縣。

山
佢北面有金雞山，而南面有貞山。

水
四會東南面，北江由三水入。佢西北有綏江，又叫綏建水，由廣寧入，綏江向東南流，去到縣治東南，龍江水西北冮谷水库來注綏江。綏江過咗消息嶺，南面會別一做青岐水，去到三水又會合西江。而綏江自己，就向東，去到南津口合埋北江，先入三水。

史
四會喺秦朝已經有。大清時有南津巡司。

特產
四會素有中國「柑桔之鄉」嘅稱號，而沙糖桔更相傳係明清時期，每年進貢皇帝嘅貢品。

名人
原籍四會嘅名人有南宋孝宗平江府（今蘇州市）知府李大性，教育家嚴元章、之前嘅《 城市論壇》主持人謝志鋒、藝員溫碧霞。
重有篆刻家吳子復，1992年香港小姐冠軍盧淑儀，2018年香港小姐冠軍陳曉華。
四月三十

四月三十係黃曆四月嘅第三十日。呢日淨係大月嗰陣先有。如果四月係大月，就係四月最後一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
國際象棋世界盃

國際象棋世界盃（英語：Chess World Cup）係國際棋聯主辦嘅國際象棋賽事之一。
國際護士節

國際護士節（International Nurses Day，簡稱IND）係記念護士之母南丁格爾（Florence Nightingale）嘅生日5月12號。

香港
香港護士協會每年都會舉辦一啲慶祝活動。
國際象棋嘅棋

國際象棋嘅棋係玩國際象棋用到嘅棋，正統棋有6種，每邊總共16隻。
國際表意文字核心

國際表意文字核心（International Ideographs Core，簡稱IICore或者易擴）係目前漢字編碼嘅最細標準。佢總共收錄咗東亞地區大約一萬個常用字，包括東亞地區各個國家同埋地區嘅第一常用字平面。呢一萬字嘅組合如下：
中國大陸（6944字）
臺灣（6608字）
香港（5139字）
澳門（4960字）
日本（4593字）
南韓（4759字）
北韓（4653字）
其他被收入Unicode嘅字（7772字）
呢一萬個字所包含嘅，唔單單限於中日韓統一表意文字基本字面嘅漢字。當中有42個字位於擴展區A、62個字位於擴展區B。

歷史
國際表意文字核心係中日韓統一表意文字嘅基本子集，由Unicode嘅表意文字小組接納。首先係喺2003年11月17日至11月20日桂林召開嘅IRG第21會議入面提出，再喺2004年5月四川省成都市舉行嘅第22次會議通過。
易擴推出嘅目的，主要係畀啲硬件上唔能夠容納成個中日韓統一表意文字嘅方案。現時中日韓統一表意文字嘅基本字集部份，就已經有二萬幾字。不過，各個地區嘅常用字，哪怕係字數最多嘅臺灣，都淨係得一萬三千幾字。所以，要包含一個字數咁龐大嘅字集，會對硬件設計造成壓力。而家中、港兩地嘅繁簡通電話，都係用大陸嘅國家標準代碼標準字集，咁會令到繁體字使用者有時唔可以喺手機輸入一啲常用字（例如：「咩」、「睇」等），易擴嘅出現，正好可以解決呢個問題。

擴展區漢字
由於有啲流動裝置，因爲採用編碼或者字型格式問題，往往淨係支援基本區漢字，或者淨係支援到擴展區A，擴展區B開始嘅「四字節區域」就唔支持。結果，位於「四字節區域」嘅漢字往往成爲急用字。例如「𨋢」字對香港人嚟講極爲常用，但係佢喺擴展區B，唔少裝置仍然未支援，令到好多人都仲係難以使用呢個字。
國際象棋先手優勢

國際象棋先手優勢（英文：first-move advantage in chess）係國際象棋當中行先嗰一方（白棋）會有嘅優勢。
啲人分析咗數據之後發現，喺國際象棋當中行先嗰一方贏嘅機率的確係大過行後嗰一方些少。
吸熱過程

吸熱過程（endothermic process）喺熱力學上係指一個會由周圍環境吸熱嘅過程。
吶喊 (畫)

吶喊，係挪威畫家孟克嘅畫作，畫嘅係一位個樣好驚嚇嘅人雙手托面尖叫，背景係1883年印尼喀拉喀托火山爆發而畀火山灰染紅咗嘅天，1893年畫好。幅畫有兩個版本，分別藏喺挪威國家美術館（英文：National Gallery (Norway)）（呢度顯示嘅版本）同孟克美術館（英文：Munch Museum）。
最後孟克生於憂患，死於二戰
吸塵機

吸塵機，電器一種，用摩打抽氣，吸走塵同細物，後有透氣塵袋收集。
吸煙無罪

《吸煙無罪》（Thank You for Smoking）係套美國嘅笑片、劇情片電影，喺2005年9月9號上畫。呢套戲片長92 分鐘，票房有39,323,027 美金。
吸盤小丑

吸盤小丑係日本電視遊戲寵物小精靈系列入面嘅其中一隻小精靈，編號122。身體顏色主要係紅色同白色。
吸吸可危集會

吸吸可危集會係2019年12月6號一次反逃犯條例修訂集會，喺中環愛丁堡廣場搞。呢次集會嘅主題係講警方大規模使用催淚彈嘅禍害。主辦單位估計有2萬人參加，警方就話高峰期有600人。
吸引力法則

吸引力法則（英文：Law of attraction）係新思維運動嘅一種概念，認為人際關係可以通過正面或負面嘅諗法，從而得到正面或者負面嘅結果。
吸引力法則呢個概念一般俾人覺得係假科學。
吸引子

洛倫茲吸引子係混沌理論裏面好出名嘅一個吸引子。
吸引子（英文：attractor）係混沌理論上嘅一個概念。簡化噉講，一個系統嘅吸引子係一個「嗰個系統傾向會進入」嘅狀態。
精確些少噉講，家陣設  做時間、 係個系統嘅初始狀態，而  做一個函數，個函數表示個系統以  做初始狀態嘅話喺時間點  嘅狀態；假想  有好多個可能數值，响最基本上，一個吸引子
會係相空間（指包括個系統所有可能狀態嘅空間）嘅一個子集 ，
 嘅可能數值當中，有「好多」個最後都會令個系統進入 ，或者大機率會令個系統進入  。
吸收能力

吸收能力（absorptive capacity）係知識管理等領域上嘅一個概念，指一間公司（或者一個管理者）有幾能夠準確噉評估新知識嘅價值，並且將有用嘅知識吸收同攞嚟應用。
多層停車場

多層停車場係種有多個樓層嘅建築物，畀車喺入面泊，多數喺大城市入面出現，因為可以善用土地，比起同一面積嘅露天停車場泊多幾倍車。車一般用斜道去上落唔同樓層，亦有啲多層停車場會有專畀車用嘅𨋢。
多寶路

多寶路 (廣州)：廣東省廣州市荔灣區入面嘅多寶路。
多寶路 (北京)：北京市房山區入面嘅多寶路。
多寶路 (重慶)：重慶市雙橋區入面嘅多寶路。
多寶路 (雲浮)：廣東省雲浮市新興縣入面嘅多寶路。
多寶路 (東莞)：廣東省東莞市樟木頭鎮入面嘅多寶路。
多寶路 (威海)：山東省威海市文登市入面嘅多寶路。
多寶魚

多寶魚（Scophthalmus maximus），或者叫歐洲比目魚、大菱鮃，係種魚，屬菱鮃科菱鮃屬嘅其中一個品種，原產歐洲。
多寶街道

多寶街道係中國廣東省廣州市荔灣區轄下嘅一個街道，喺荔灣區中部。轄區總面積0.86平方公里，下轄12個社區，總人口4.44萬人，其中常住人口4.21萬人，流動人口0.22萬人。

參考資料
〈主要單位及各行政街服務機構〉。荔灣區政府網站。喺2008-09-03搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
多尿症

多尿症（英文：Polyuria）係指響一定時間內，痾出嘅尿量比一般高。

定義
如果飲水量係2000毫升，正常人嘅尿量介乎800毫升－2000毫升。
如果所排出嘅尿量喺一日內高過2500毫升，就係多尿症。

成因
飲咗過量水、咖啡抑或酒。
尿崩症
糖尿病
精神性多渴症，一般發生響30歲以後嘅女性。
腎衰竭
鐮型血球貧血
鬱血性心衰竭
高血鈣症

診斷測驗
尿液檢查
血糖檢查
血中尿素氮檢查
肌酐酸檢查
飲水剝奪測驗，用嚟檢查尿量有冇因此減少。
血清滲透壓同埋尿液滲透壓
血清電解質
多實郡

多實郡（Dorset），又名多錫、都錫，地處英倫之西南。郡府多車士打（Dorchester）。
多實街

多實街（英文：Dorset Crescent），係香港九龍九龍塘嘅一條馬路，由窩打老道開始，去到德雲道。街名係嚟自英國多實。
多媒體短訊

多媒體短訊（英文：Multimedia Messaging Service，簡稱MMS）係種可以將多媒體訊息（譬如圖畫、動畫、聲音）由一部手提電話傳送到另一部嘅服務，但唔係部部電話都支援到。
大衛尼雲

大衛尼雲（英文：David Niven，1910年3月1號—1983年7月29號）係一個英國嘅男電影演員、演員、軍人、舞台劇演員、電視演員，佢喺1935年出道。
大衛星

大衛星（希伯來文：מגן דוד‎）係猶太教同猶太文化嘅標誌。以色列建國後將大衛星放喺以色列國旗上面，因此大衛星亦都成為咗以色列嘅象徵。
大衛漢明斯

大衛漢明斯（英文：David Hemmings，1941年11月18號—2003年12月3號）係一個英格蘭嘅男演員、電影導演、製片人、編劇、唱作人、舞台劇演員、電影演員、電視演員，佢喺1954年出道。
大衛杜楚尼

大衛杜楚尼（英文：David Duchovny，1960年8月7號—）係一個美國嘅男電視演員、電影演員、演員、作家、編劇、唱作人、製片人、電影導演，佢喺1988年出道。
大衛格德斯赫威

大衛格德斯赫威（David Geddes Hartwell，1941年7月10號—2016年1月20號）係美國評論家、出版人。係數以千計科幻同奇幻小說嘅編輯。佢最出名同 Signet、Pocket 同 Tor Books 出版社合作。赫威佢編輯過贏過好多獎項嘅選集。 《科幻百科全書》 話佢：「可能係過去四十年美國科幻出版界最有影響力嘅編輯」。
大衛湯連臣

大衛湯連臣（英文：David Tomlinson，1917年5月7號—2000年6月24號）係一個英國嘅男演員、舞台劇演員、電影演員、電視演員，佢喺1940年出道。
大衛營

大衛營 (英文：Camp David) 係一個位於美國馬里蘭州嘅營地，主要係畀美國總統用。呢個營地喺華盛頓特區以北大約62英里（100公里）。佢嘅軍事暗號係「Naval Support Facility Thurmont」，會由美國海軍同美國海軍陸戰隊有份負責保護住。

歷史
呢笪營地最初喺1935年開始起，原本叫做「Hi-Catoctin」，到1938年起好之後，就做咗政府官員同佢哋屋企人用嚟休息嘅地方。到1942年，總統羅斯福曾經改過名做「香格里拉」，不過到1953年由總統艾森豪威爾再改做「大衛營」，一直到依家。

位置
由於國家安全問題，呢笪營地嘅位置並唔公開，嚟保護美國總統同佢周邊嘅人。不過，佢仍然能夠用衛星雲圖嚟睇得到。
大衛普波域治

大衛普波域治（粵音：daai6 wai6 pou2 bo1 wik6 zi6 ，羅馬尼亞文：David Popovici，2004年9月5號—），又叫普波域斯，係羅馬尼亞嘅游水運動員，至叻係游自由式。佢喺布加勒斯特度出世，2024年嗰陣參加咗巴黎奧運，喺男子200公尺自由式度攞咗金牌，快過攞銀牌嘅英國泳手Matthew Richards零點零二秒啲咁哚。
大衛沙宣

大衛·沙宣（英文：David Sassoon、阿拉伯文：ديفيد ساسون‎，1792年10月—1864年11月7日），係喺巴格達同孟買嘅生意人，創立咗出名做生意嘅沙宣家族。

生平
大衛沙宣喺巴格達出世，係巴格達猶太人傳統嘅領袖家庭。佢嘅爸爸 Saleh Sassoon 係有錢嘅銀行家，由1781-1817年期間做過巴格達嘅首席財政官，跟住之後大衛自己亦喺呢個職位做咗12年。喺1829年，因爲貪污醜聞嘅緣故，佢帶住全家搬咗去孟買繼續家族嘅生意。
到咗孟買之後，沙宣成立咗公司，負責經營會計、做地毯倉庫、同埋最賺得嘅鴉片市場，好快就成爲咗市内最有錢嘅人之一。

遺產
雖然大衛沙宣唔識講英文，不過仍然能夠喺1853年歸化成為英國公民。佢成世都堅持著巴格達猶太人嘅傳統衣著同埋禮節，不過容許佢嘅仔用英式禮儀。佢嘅其中一個仔 Albert Sassoon（英文：Albert Sassoon） 原名係“Abdullah David Sassoon”，但係因爲西方化而改咗名，更加成爲咗一位從男爵。歐洲所有沙宣家族嘅成員，全部都係大衛·沙宣嘅後裔。
大衛沙宣位於浦那嘅墓
佢喺孟買起咗兩座猶太會堂、一間學校、一座圖書館、同埋喺浦那嘅康復之家。
沙宣亦係孟買猶太人社團嘅著名領袖，因爲比較重視作爲猶太人嘅身份意識，所以對印度嘅猶太組織以色列之子（英文：Bene Israel）嘅建立有唔少嘅幫助。
喺孟買，市内嘅船塢同一間圖書館，都係以佢嚟改名。
喺1864年，大衛沙宣喺浦那嘅鄉下別墅過身，佢嘅生意由大仔 Albert Sassoon（英文：Albert Sassoon） 嚟繼承。
大韓民國臨時政府

（韓文：大韓民國 臨時 政府(Daehanmingug Imsi Jeongbu)），係日韓合併之後，1919年喺中華民國上海成立、後來搬去重慶嘅一個臨時政府，被稱作係「大韓民族獨立運動嘅聖殿」。
大韓民族

大韓民族，又叫朝鮮人，主要住喺朝鮮半島嘅人。由於第二次世界大戰後日本人撤出半島，為美蘇兩股勢力佔領，從而分成南方嘅大韓民國、北方嘅朝鮮民主主義人民共和國，故此有大韓民族、朝鮮人各自叫法。中華人民共和國，亦有少數大韓民族住喺東北，官方叫佢哋朝鮮族。唔同地方叫法，反映佢哋嘅來源。出到外地，依啲人都依從固有叫法。
大順

大順（粵拼：daai6 seon6；1644年-1645年），又叫大順國，係李自成喺反大明統治創立一國。以斷代史來睇，叫順朝（seon6 ciu4）。
大順由西安開國，李自成做皇帝，曾一度攻入北京，以致大明皇帝朱由檢吊頸自殺。後尾明將吳三桂引清兵入關，將大順趕出京，大順、大明、大清三國頂立。大順因為潼關失手，失去根據地，李自成都要到處避，最後亡於大清之下。
大順同期重有大西，由張獻忠立，主要基地喺四川，兩國亦互鬥。
大頭佛

大頭佛係一個公仔面具，佢個頭好大，中國文化龍虎武獅就係用呢個大頭佛面具，載嚮頭角色扮演，同埋把大葵扇，玩舞獅、舞龍表演。
就好似過節舞獅時，「大頭佛」會戴面具，身穿長衫、手執葵扇喺前面逗獅。

由來
靈獅，舞獅時嘅獅子，本來係喺深山中修煉，但民間受瘟疫之苦，唔請靈獅出來驅除瘟神都唔得，於是天神太白金星化身獅鬼，手揸靈芝草及靈扇，以靈芝草為餌，靈扇為阻，一邊誘餌，一邊用扇阻擋，唔畀靈獅食到靈芝草，以便將靈獅引落山來驅瘟避邪，太白金星所化身嘅獅鬼，即今日大頭佛嘅由來。
大頭嶺休憩處

大頭嶺休憩處，香港公園之一，遊樂場之一，喺上水大頭嶺，寶石湖路大頭嶺村，英文叫Tai Tau Leng Sitting-out Area。行政上歸北區。設施有羽毛球場。公園全日開放。歸康樂及文化事務署管。場地禁煙。
基督教聯合醫院

基督教聯合醫院（United Christian Hospital）係香港九龍觀塘區一間基督教全科醫院，喺1973年由香港基督教協進會同雅麗氏何妙齡那打素醫院創辦，而家由醫院管理局管理，係九龍東聯網其中一間醫院，地址係九龍觀塘協和街130號。

簡介
基督教聯合醫院喺1973年成立，之前係一間補助醫院，佢係由香港基督教協進會同雅麗氏何妙齡那打素醫院合作創建。基督教聯合醫院係一間全科醫院，為東九龍區嘅人口提供住院、日間醫院、門診同社區護理服務。此外，醫院亦管理五間東九龍區普通科門診診所、容鳳書紀念中心嘅老人科日間醫院、物理治療、精神科同放射診斷服務，同埋茶果嶺道尤德夫人分科診療所嘅職業治療服務同藥房服務。醫院同時係香港中文大學那打素護理學院、其他香港嘅大學學位護士學生同大學醫科學生同專職醫療學系學生嘅教學醫院。
醫院著重提供以社區為本嘅服務同埋同社區合作，促進「無牆醫院」嘅概念。有關計劃包括社康護理服務、義工服務同老人及精神科外展隊。早喺70年代初，社康護理服務同義工服務已經喺醫院開創。
基督教女青年會

基督教女青年會（Young Women's Christian Association，簡稱YWCA），係基督教社會活動組織，1855年喺英國倫敦成立。創辦初期主要為組織青年婦女參加宗教活動，為離家自立嘅職業婦女提供住處，救濟貧困。之後逐步成為培養婦女德行、進行廣泛活動嘅社會機構。

歷史發展
基督教女青年會運動起源於1855年（歐洲工業革命時代），喺倫敦創立。創辦人係金耐德夫人同羅拔女士。金耐德夫人為因為需要謀生而需要去到離開屋企好遠嘅工廠打工或跟隨南丁格爾到戰塲服務嘅青年女子提供住宿場所，羅拔女士集合婦女祈禱同研讀聖經。後嚟呢個祈禱會事工同宿舍工作合併成為咗基督教女青年會。由於好多國家跟隨英國設立基督教女青年會，到1894年成立咗世界基督教女青年會（最早會員國有英國、美國、挪威同瑞典四個國家），會址設於瑞士日內瓦。現時超過一百個國家或地區都有設立基督教女青年會。
基督教正生書院

基督教正生書院係香港一間由基督徒搞嘅私立中學，係全亞洲唯一嘅戒毒學校。學校喺大嶼山芝麻灣半島嘅下徑（又叫做霞澗或者蝦澗）。2009年大約有110個學生。學校係由而家嘅校長陳兆焯博士喺1998年創辦，校監係創立正生會嘅林希聖先生。學校內嘅學生喺入學前情緒、行為上「出現偏差」、失控（例如打交、食煙、濫藥），佔百分之九十都係由香港法庭判入去。學生喺入學嗰陣都已經係冇晒毒癮。

學校類型
正生分級為中一至中六，已獲批新高中學制/三三四課程，今年亦有20名學生合資格報考新高中文憑試，亦有報導話呢間係特殊學校。雖然正生比起一般學校嘅模式特殊，但呢種說法係唔受到教育局規範。香港而家有60間資助特殊學校，根據教育局嘅網頁，正生唔屬於資助特殊學校，而係一間私立群育中學。

創辦機構
香港社團註冊為基督教正生會有限公司，喺1985年創辦，正生會亦提供咗自願者住院輔導，住院者通常都係未成年而且受毒癮困擾嘅人，佢哋希望脫離癮癖，學習重新融入主流社會。

課程
預備班（中一）
基礎班（中二、中三）：中文、英文、數學、聖經、體育（目標為本課程）
會考班（中四及中五）：木工、電腦、鋼琴維修、養魚、手工藝、園藝、維修等
興趣班︰鋼琴、結他、理髮、烹飪、合唱、籃球、游泳等。

申請搬去梅窩爭議
正生書院芝麻灣校址，因為2007年青少年濫藥問題嚴重，學生人數突然增加近三倍，令到住宿床位唔夠、設施及資源嚴重缺乏，加上成日有大石碌落嚟，土力工程署評定校址為危險地帶，勸喻佢哋搬，因此正生申請搬去梅窩原本係新界鄉議局南約區中學嘅空置校舍，但受到部分當地嘅居民反對，並遊行抗議遷入。2009年6月21號，香港電台城市論壇喺正生書院舉行，並邀請相關官員同地方人士，討論正生書院搬校問題，同埋共同商討各種可能嘅多贏方案。專欄作家梁啟智諷刺指有人提出「為何不把正生搬到特首辦」（點解唔將正生搬去特首辦）。陳兆焯校長後來表示曾經睇過鄉議局所畀嘅6個選址分別為荃灣、元朗、西貢、上水同屯門的廢置校舍都無一個合適，表示對梅窩居民仍然有信心，同埋認為梅窩係最佳嘅選擇。部分梅窩居民認為佢冇包容以前部分當地居民嘅反對聲音。

其他爭議
2009年壹週刊報導話基督教正生會喺福建武夷山開咗一間叫「武夷山正生旅遊開發有限公司」既旅遊公司，但旅遊公司係一間集夜總會、卡拉OK、足浴、色情按摩於一身嘅淫竇。另外正生會喺國內嘅投資有成三千萬港元，佢啲資金主要來自香港正生書院嘅學費住宿收入。2009年8月，正生校監就斥責《壹週刊》扭曲事實，正式入稟控告《壹週刊》誹謗，案件等緊排期審理。
基督教民主黨 (瑞典)

本文包含嚟自 zh.wikipedia 《基督教民主黨 (瑞典)》 嘅一個翻譯版本。
基督教民主黨（Kristdemokraterna）係瑞典基督教民主主義嘅政黨。
基督教民主黨成立嗰陣時叫做基督教民主聯盟（Kristen Demokratisk Samling），1987年改名叫做基督教民主社會黨（Kristdemokratiska Samhällspartiet），1996年改為而家呢個名。
2006-2014年，基督教民主黨同溫和黨、中間黨加埋自由人民黨合併成執政聯盟──瑞典聯盟。而家呢個黨嘅黨魁係埃巴·布希·托爾。
基督教民主黨喺瑞典議會嗰度攞到19席，喺歐洲議會就攞到1席。
基督教新蒲崗潮人生命堂一朵小白花幼稚園

基督教新蒲崗潮人生命堂一朵小白花幼稚園係香港一私立非牟利幼稚園，喺黃大仙區新蒲崗康強街32號康強洋樓，1981年創校，[未記出處或冇根據]1991年由新蒲崗潮人生命堂接辦，2006年9月停辦。呢間幼稚園個名係全港最長學校名之一。
基督教榕樹頭之光協會

基督教榕樹頭之光協會（英文：Light of Yung Shu Tau Christian Society，簡稱榕光），係香港一個基督教社會服務機構，服務生活上同心靈上有需要嘅基層群體，包括獨居長者、單親家庭、新來港危機家庭等。

簡介
「基督教榕樹頭之光協會」原名「基督教榕樹頭之光教會」，係一間基層教會，喺1988年1月7號創立。最初中國神學研究院「基福課程」六位神學生喺油麻地榕樹頭公園佈道，進行探訪，開設查經班同團契。1988年3月舉行第一次崇拜，1990年5月擴展到深水埗楓樹街公園佈道，成立據點到而家。1993年至1997年期間開辦「常樂及祈樂臨時男子宿舍」。2000年1月再開展通州街公園佈道事工。
喺1995年12月12號由社團註冊改為有限公司註冊，全名改為「基督教榕樹頭之光協會有限公司」。雖然個名叫做協會，不過仍然會舉辦：團契、小組、崇拜、佈道、關懷、服務等，實行身兼教會、機構同宣教嘅責任。
會友大部份係貧窮人，所以協會喺經濟上未能夠自立。喺油麻地同深水埗兩區都有小組同崇拜，接觸到嘅都係基層人士，包括：獨居老人、露宿者、道友、弱智人士、精神病康復者、新來港人士等。

探訪
有啲老人家好耐都冇人探佢哋，榕樹頭之光嘅同工或義工會去醫院或床位探望佢哋，安慰佢哋，亦藉此鼓勵佢哋認識信仰。

「新來港危機家庭」緊急援助服務
榕樹頭之光自99年中開始接觸好多稱之為「新來港危機家庭」嘅個案，例如持雙程証（部份或持單程証）嘅婦女，帶埋有單程証年紀細嘅仔女嚟到香港之後，因為種種原因而搵唔到親人，喺投靠無門之下，生活陷入絕境。榕樹頭之光就喺1999年中開展「新來港危機家庭」緊急援助服務。基於資源所限，只能夠選取部份個案提供服務。

神愛之家（緊急援助宿舍）
榕樹頭之光喺2000年9月開辦呢種宿舍，為喺危機中嘅孤兒寡婦提供臨時住宿服務，幫助佢哋渡過難關。「神愛之家」宿舍服務咗11年，截至2012年1月，受惠家庭有234個，但由於缺乏基金運作而停辦，2012年1月31號呢項服務正式完滿結束。雖然宿舍停辦，榕樹頭之光仍然關心危機家庭需要同支援。
基督教東山堂

係中國廣東廣州嘅一間基督教堂，喺1870年起好，位置最初喺越秀區五仙觀西邊附近，1909年搬到而家東山洋樓範圍嘅寺貝通津9號。佢係全廣州地區規模最大嘅教堂。

史
晚黑嘅東山堂
大清道光十六年（1836年），美國波士頓浸信會派咗宣教士嚟廣州起教堂傳福音，但嗰時清政府搞閉關自守而唔畀入境，令教會一度喺澳門逗留。鴉片戰爭後，由於清政府被逼簽不平等條約，從而宣教士受到條約保護而順利入到廣州，雖然喺東沙角同南關等地租咗民房開教堂傳福音，但成日俾當地居民揼爛，連珠江上邊傳福音嘅紫洞教船都射沉埋。雖然同治九年（1870年），美國基督教南差會喺五仙觀西邊買咗地搞福音堂，但1908年由於太多信徒拜基督教，加上五仙觀附近係繁華地段兼冇位擴建，結果將舊址賣咗出去而搬到東山寺貝通津一帶，重改名做東山堂。而教堂喺1909年5月2號起好嗮兼成立東山浸信會。
東山浸信會成立之後，聚會人數又多咗好多，連東山地區嘅幾間教會學校師生都成日嚟搞禮拜聚會。後嚟教堂喺1923年7月改成由石屎整嘅主堂。1927年4月16號起好主堂之後改名做東山浸信會堂，重搞咗隆重嘅獻堂典禮。1938年10月，由於日軍霸咗廣州，連東山浸信會堂都唔例外，直到1945年8月15號日軍投降之後收返。1946年，美南浸信會將冚唪唥嘅教產畀嗮東山堂浸信會而成為中國人嘅教會產業。
1949年5月2號，嗰日啱好教堂成立40周年，班信徒開始有幾慳用得幾慳，凈用咗4個月時間厝返嚟啲錢，直接搞咗間牧師樓出嚟。1950年9月23號，中國大陸40位華人教會領袖發佈咗三自革新宣言而俾信徒猛咁聯名支持，主張喺政治、經­濟同教務上完全捹甩外國教會嘅控制而走返獨立自主同自辦教會道路。
由於基督教信徒喺1960年代初逐漸减少，有時凈得三四十人嚟參拜。結果1960～1966年間先後將基督教各宗派內有聚會活動嘅53間教堂，合併成9間唔分宗派嘅禮拜堂。而東山浸信會堂、東石浸信會堂、中華基督教廣東協­會光東堂、播道會東川堂、賴神浸信會堂同基督會原­道堂等6間教堂合併咗，重改返舊時嗌嘅東山堂。1966年，由於文化大革命爆發，受到破四舊浪潮影響，教會唔單止逼住停嗮宗教活動，連主堂、副堂南邊、鐘樓客廳同牧師樓各變成東山區人民會場、整車廠、廚房同托兒所。直到1979年嘅十一屆三中全會落實宗教政策之後先至收返教堂用地。嗰年9月30號正式恢復返參拜。
雖然教堂喺1986年將主日學堂同副堂房屋攞咗嚟搞廣東協和神學院，但學校搬走之後一直冇再返嚟東山附近。1987年，廣州市基督教兩會嚟過本堂附近辦公。
由於教堂損壞嚴重，所以政府從1990年代開始，將教堂搞咗好多次修繕，甚至喺2003～2007年間搞咗次大修繕。1999年7月重將教堂列為廣州市文物。

風格
教堂喺1908年搬到東山寺貝通津一帶之後，原先起成一層樓帶葵棚結構嘅禮拜堂。後嚟俾大風吹冧咗兩次，直到1923年擴建時拋棄咗原有嘅葵棚結構，改成兩層樓嘅美式石屎建築。改建之後，佔地有3850m²，主體建築2276.18m²，入面有禮拜堂、副堂、主日学堂等建築，主堂嘅圓形大廳有1300個座位。從1990年代開始，經過長時間嘅修補同改造之後，大堂出面搞咗綠化、重整埋魚池、花園、花廊、草坪、休息亭等，而主堂內外多咗中央空調同多功能設備係2003～2007年嘅大整修時期加上去嘅。主堂大門出面隔籬重有個十字架，寫住「耶穌愛你」四個字嘅裝飾。
基督教民主黨 (巴西)

呢篇基督教民主黨 (巴西)係政治類嘅楔位文章，未完成；麻煩你幫手加下料，充實佢。
大小磨刀海岸公園

大小磨刀海岸公園（英文：The Brothers Marine Park），係香港嘅海岸公園，喺新界大嶼山北面大細磨刀附近海域，面積970公頃，2016年12月30號劃定。
大小說家

《大小說家》係臺灣歌手林宥嘉出嘅第四張國語專輯。2012年5月30號開始預購，2012年6月22號由華研國際音樂發行。
大將

大將，係軍銜嘅一種，比上將大，比元帥細。
大將軍

大將軍，將軍一種，原為戰場上至高統帥，後世變成權臣稱號。地位時有高低變化。
大專學界反送中升級行動

大專學界反送中升級行動，又叫大專學界反逃犯條例修訂升級行動，係2019年6月21號由香港大專學界發起嘅示威行動。皆因當局一直無回應由民間同大專學界提出嘅「四大訴求」（撤回《逃犯條例》修訂、收返對6月12號抗議活動嘅「暴動」定性、撤銷有關所有控罪同埋追究警隊濫權），大專學界決定將示威行動升級，號召市民喺21號朝早7點開始包圍香港政府總部。當日朝早11點開始，示威者開始佔領政府總部對出嘅夏慤道，中午開始聚集香港警察總部門外堵塞所有出入口，下晝更一度去過稅務大樓、入境事務大樓同埋金鐘道政府合署圍堵，但挨晚之前絕大多數示威者已經重新集中返喺警察總部門外，一路去到深夜開始陸續自行散去。
大尉

大尉係軍銜嘅一種，屬尉官最高嘅一級，比少校細，比上尉大。
呢個軍銜得部份地方有，其他地區尉官最高嘅一級係上尉。
大尾篤

大尾篤（英文：Tai Mei Tuk），而家官方叫大美督，又寫大尾叾、大尾𡰪、大美篤，係香港一地，喺大埔東北，八仙嶺南，船灣海北面。佢好近船灣淡水湖主壩。當地有幾條村同渡假營。

地名
大尾𡰪八仙嶺龍脈尾嘅𡰪𡰪，所以叫大尾𡰪。大尾𡰪西便嘅龍尾，都係咁意思。因爲廣東話音一時寫唔出，尾𡰪兩字，𡰪有時會寫成篤同督，而尾有時會寫成美。
有啲村民覺得尾𡰪有落後之意，所以會地政總署要求改名。2007年，地政總署順應請求，刊登憲報，將地名改做「大美督」，喺同年見於出版嘅官方地圖集《香港街》。支持新地名嘅人士，認為地名有夠靚。但有啲市民同學者，就反對改名，認為係矯枉過正，其中鄉議局副主席張學明認為「大尾篤」名字有歷史價值，改名係破壞歷史。然而，官方亦不時使用「大美篤」等俗成地名。
不過，有廣東話研究指出篤𡰪叾其實都係借字，本字係䐁（「月豖」，Unicode U+4401），原解作身體嘅最盡處，即屁股，後尾引伸做最後嘅意思。
喺政府正名之前，較常見嘅寫法係「大尾篤」、「大尾督」同「大美篤」，「大美督」好少見。不過正名之後，大部分路牌、指示牌、車站牌、地點名牌同地圖等都已統一寫作「大美督」。其中唔難發現修改痕跡。
大美督村公所
龍尾村路牌
大屋

大屋（mansion）係指零舍大嘅住宅，通常係有錢人住嘅。
大英圖書館

大英圖書館（British Library）係英國嘅國立圖書館，喺倫敦劍頓區，1973年由大英博物館分拆出嚟。
大英雄聯盟

《大英雄聯盟》（英文：Big Hero 6）係一套由和路迪士尼喺2014年製作同發行嘅動畫戲電影，喺美國喺2014年12月18號上畫。佢係迪士尼第54套經典動畫長片。佢係迪士尼頭一部改編漫威漫畫嘅動畫戲電影，亦帶住濃厚日本色彩。
大茶飯

《大茶飯》（英文：Gangster Pay Day）係2014年上畫嘅港產片，由黃秋生、蔡卓妍、黃又南、陳惠敏、吳志雄、姜皓文、吳浩康、艾威、張同祖主演，李保樟執導。
大花蘆莉

大花蘆莉（粵拼：daai6 faa1 lou4 lei6；學名：Ruellia elegans）係爵床科蘆莉草屬嘅常綠灌木仔，原產地喺巴西等南美洲國家。呢種植物成日俾人做庭院植物。

形態
呢樖也一般有60～100公分高。樹葉係橢圓形，好似啲披針噉，葉面係對生，有卷咗啲嘅品種。而花嘅方面，一般係腋生品種，花冠係圓筒形，先端五裂，而花期方面，佢每個月都有花開，而且除咗冬天嗰時冇乜花開之外，其它季節有好多花出嘅。

用途
呢樖嘢可以用嚟做觀景植物。
大英博物館

大英博物館（英文：British Museum）係喺英國倫敦嘅一間博物館，1753年成立，1759年1月15號開放畀公眾參觀。原來收藏品係由一位著名收藏家漢斯·斯隆（Hans Sloane 1660-1753年）爵士私人所有，約有1700件文物，嚮遺囑度佢指明將所有藏品捐贈畀國家。
大茴香

（學名：Pimpinella anisum），又叫洋茴香、茴芹，係傘形科大茴香屬嘅一年生草本植物，亦係種常見嘅香草，氣味似茴香。
大草原

大草原（英文：Prairie）係指一類溫帶氣候同以草本植物為主嘅大範圍草原地區，雖則世界各地都有類似嘅環境，但英文「Prairie」多數用喺稱呼北美洲嘅草原。
大草原城

大草原城（Grande Prairie）係加拿大亞伯達西北部一座城，亦係全省第七大城，人口約莫有6萬。
大英帝國勳章

大英帝國最優秀勳章（Most Excellent Order of the British Empire）係一種英國嘅騎士團（order of chivalry）榮譽，𢬿來獎勵藝術界同科學界嘅貢獻、參與慈善同福利組織嘅工作、公務員系統以外嘅公共服務。1917年6月4號，英皇佐治五世設立呢套勳章，總共5級，分為平民組同軍人組。其中獲頒授至高兩級嘅勳賢，男人成為爵士，女人成為女爵士。
孔乙己

》係魯迅小說集《吶喊》入面嘅一篇小說，亦係嗰篇小說嘅主角。呢篇小說係魯迅喺五四運動前繼《狂人日記》之後寫嘅第二篇白話小說。呢篇小說描寫孔乙己作為一個考唔到秀才嘅讀書人，缺乏實際技能，淨係識得「茴香豆嘅『茴』字有幾種寫法」咁樣拋書包嘅知識。佢失去咗做人嘅尊嚴，淪落做小酒館「鹹亨酒店」俾啲人取笑嘅對象，後來因為偷書而俾人打斷咗對腳。根據小說嘅內容，因為佢姓孔，啲人就喺描紅紙上嘅「上大人孔乙己」呢種半懂不懂嘅嘢度，幫佢改咗呢個花名，叫做「孔乙己」。
小說暴露咗當時嘅一啲社會問題──科舉制度製造咗大量淨係識死咪書，冇實際維生技能嘅讀書人。小說塑造咗孔乙己咁樣一個又好笑又悲慘嘅低下階層人物形象，揭露咗人同人之間嘅冷漠無情。

人物
孔乙己：一個考唔到秀才嘅讀書人，喪失咗做人嘅尊嚴，淪落做小酒店嗰度俾人取笑嘅對象，最後下場不明。
掌櫃：孔乙己成日去飲酒嘅「咸亨酒館」嘅老闆。
丁舉人：因為孔乙己偷咗佢嘅書，將孔乙己吊起來打斷對腳。
「我」：講小說嘅人，人物身份係咸亨酒店嘅企堂。
孔令輝

孔令輝（粵拼：hung2 ling6 fai1 ，1975年10月18號—）係中華人民共和國乒乓波運動員，有「乒乓小王子」之稱。佢係黑龍江哈爾濱人，身高1.74米，體重67千克。佢係孔子76代孫。

感情生活
佢前女朋友係馬蘇。2002年兩人因為拍廣告結緣，至2013年7月對外正式宣佈分咗手。

運動員生涯
孔令輝6歲開始打乒乓波，1986年入黑龍江省隊，1988年入國青隊，1991年入國家隊，期間兩獲奧運金牌，全盛時期同劉國梁被稱為「夢幻組合」。
2006年10月12號，孔令輝宣布退役，轉做中國女子乒乓波隊助理教練，2013年，佢升呢成為中國女乒主教練。

事件
2017年5月，星架坡濱海灣金沙喺香港高等法院起訴孔令輝，話孔令輝喺2015年2月19號向呢座賭場借咗100萬星架坡元。原告指控話，孔令輝淨係還咗54.5萬星架坡元，因此法庭要求孔令輝清還45萬星架坡元。喺世錦賽嘅孔令輝話，呢次事件喺2015年春節發生，佢同親友喺星架坡旅遊期間，佢喺親友喺濱海灣金沙娛樂城賭博。當時佢側邊睇，陣間孔令輝幫佢哋攞籌碼，並留低私人信息。喺獲悉消息之後，中國乒乓球協會詢問孔令輝，話情況屬實。中國乒協負責人話，孔令輝嘅行為，已經違反國家公職人員管理相關規定同埋紀律要求，決定暫停孔令輝中國女乒主教練嘅職務，同時要求佢返國接受進一步調查同處理。
尊卡辛斯基

尊卡辛斯基（英文：John Burke Krasinski，1979年10月20號—）係美國男演員、導演、製片人同編劇。
尊C韋利

尊C韋利（粵拼：zyun1 C wai4 lei6，意大利文：John C. Reilly，1965年5月24號—）係個美國男演員，喺芝加哥度出世，帝博大學畢業。佢喺1989年出道，而家嘅老婆係Alison Dickey。
尊·侯活·披

尊·侯活·披（英文：John Howard Payne，1791年6月9號—1852年4月10號）係一位美國嘅演員、詩人同埋劇作家。
尊古曼

尊古曼（英文：John Goodman，1952年6月20號—）係美國演員，拍過唔少電視劇同電影，亦有幫唔少動畫電影做配音。
尊力高

尊力高（粵拼：zyun1 lik6 gou1，英文：John Arthur Lithgow，1945年10月19號—）係個美國男演員同音樂人，喺羅徹斯特度出世，代表作有《常在我心間》同《嗜血判官》。
奇楚華文維基百科

奇楚華文維基百科係維基百科協作計劃嘅奇楚華文版，由非牟利組織──維基媒體基金會維持負責。家下係各語言嘅維基百科計劃中，規模排名響110名以內（跟文章數量計），有超過2萬篇文。
奇治比拿美

奇治比拿美（英文：Craig Bellamy，1979年7月13號—）係威爾斯前足球員，踢前鋒，喺1996至2014年踢職業。

葳蕤史
呢節要加長。
些路迪
蘇格蘭足總盃：2004/05年
利物浦
英格蘭社區盾：2006/07年
英格蘭聯賽盃冠軍：2011/12年
奇洛李維斯

奇洛李維斯（英文：Keanu Reeves，1964年9月2號—）係加拿大電影男演員，最出名演出係電影《廿二世紀殺人網絡》系列。
奇楚華文

奇楚華文（粵拼：kei4 co2 waa4 man4*2；奇楚華文：Qhichwa simi），係南美洲原居民嘅其中一隻語文，大約890萬人用緊。
奇楚華文版嘅維基百科，自由嘅百科全書
奇理夫布祿

奇理夫布祿（英文：Clive Brook，1887年6月1號—1974年11月17號）係一個英國嘅男電影導演、編劇、製片人、舞台劇演員、電影演員，佢喺1918年出道。
奇異博士

《奇異博士》（Doctor Strange）係一套喺2016年上映嘅美國超級英雄電影，由漫威漫畫旗下嘅同名漫畫角色改篇。呢套戲係由史葛迪歷遜執導，莊史柏茲、羅拔卡喬編劇。由漫威影業製作，和路迪士尼電影工作室負責發行，係漫威電影宇宙嘅第十四套電影。演員包括班尼狄甘巴貝治、楚伊特艾治奧福、麗素麥雅當絲、班尼狄王、麥斯米基辛同埋蒂達史雲頓等。
呢套戲喺2015年11月喺尼泊爾正式開鏡，12月移師去到英國繼續拍攝。《奇異博士》喺香港嘅上映時間定喺2016年10月27號，而北美地區則喺11月4號上映。
故仔講主角本嚟係神經科醫生，一次嚴重撞車後，逐漸發現自己嘅異能。
奇熙賢

奇熙賢，係大韓民國嘅一個女藝人同埋歌手。
小峯愛未

小峯愛未 ，係日本嘅一個女藝人同埋配音員。
小峰峰

小峰峰（粵拼：siu2 fung1 fung1，Cheney. F，1990年4月26號—），本名陳峰（簡化字：陈峰，can4 fung1），係中國大陸嘅流行音樂男歌手。佢係歌曲《學貓叫》嘅作者，都係呢首歌嘅原唱之一。

爭議
2015年，120首違例歌曲被中華人民共和國文化部拉入「黑名單」。小峰峰同二餅一齊唱嘅《拉屎歌》，因為歌詞含有低俗內容，被列入呢份「黑名單」。
小島幸子

小島幸子 ，係日本嘅一個女藝人同埋配音員。
小島幹敏

小島幹敏（1996年9月17號—）係日本足球員，司職中場，效力水戶蜀葵。
小島伸幸

小島伸幸（粵拼：siu2 dou2 san1 hang6；1966年1月17號—）係日本足球員，司職守門員，日本足球代表隊前成員。

日本足球代表隊
小島伸幸喺1995年到1996年間爲日本隊出場4次。佢代表日本參加過1998年FIFA世界盃。
小島卓

小島卓（1973年8月4號—）係日本足球員，司職後衞，效力過柏太陽神，及神戶勝利船。
小島宏美

小島宏美（1977年12月12號—）係日本足球員，司職中場，曾經喺2000年爲日本足球代表隊出場1次。
小峯隆幸

小峯隆幸（1974年4月25號—）係日本足球員，司職後衞，效力過FC東京，仙台七夕，柏太陽神，德島漩渦，及FC岐阜。
小島光顕

小島光顕（1968年7月14號—）係日本足球員，司職後衞，效力過富士通，廣島三箭，及福岡黃蜂。
小峯拓也

小峯拓也（1988年12月22號—）係日本足球員，司職後衞，效力過福島聯。
大鈍裁者

《大鈍裁者》（英文：The Dictator），係2012年上映嘅美國電影，由沙格畢朗高漢主演。電影北非國「華狄耶」嘅獨裁者「阿拉甸」去美國嘅經歷。
大鎚

大鎚係大把嘅鎚仔，鎚頭一般用金屬做，最少重幾公斤，要用雙手攞起，畀人用力打落一個大範圍嘅表面。
大鐮刀

大鐮刀（英文：scythe），又叫大鐮、釤刀、釤鐮，係種農業嘅刀，比鐮刀大把，用途係割草或者收割穀物。
大鏟洲

大鏟洲（英文：Tai Chan Chau ）係香港一個島，喺新界西貢區嘅西貢海，橋咀洲嘅西北面，枕頭洲嘅南面，白沙洲同小鏟洲嘅東面。
大針

大針係籃球術語，指球員射個波唔入，兼且連籃網、籃框、籃板乜都掂唔到。佢嘅反義詞係穿針。
大銼

大銼，銼一種，鋼造。銼身大過一般銼，平又有、圓又有、半平半圓都有。佢面上面，有好似尖尖凸出來，好似牙咁。佢粗粗地咁銼物體表面。

文
英文寫做rasp。
大鐘樓

大鐘樓（The Clock Tower）係香港舊時一座鐘樓，1908年拆咗。個鐘樓響香港島中環，皇后大道中同必打街（今日畢打街）交界。古蹟古物辦事處叫佢做畢打街鐘樓（Pedder Street Clock Tower）。座嘢曾經係中環地標。
大鐘樓響1861年到1862年起嘅，樓高八十呎（24.4米）共五層，鐘面透得光，可以報時同報火燭，夜晚可以照明，引導船行去必打步頭。座鐘係 Rawlings 先生設計嘅，不過初時籌唔夠錢，好多細節都省畧咗。最後，德忌利士洋行東主，香港黃埔船塢大班，蘇格蘭人德忌利士（Douglas Lapraik）捐夠錢起。因為座嘢係當時中環嘅地標，所以叫佢做大鐘樓（The Clock Tower）。搭正1863年1月1號子夜12點，個鐘第一次響嚟賀新一年來臨。
1908年，皇后大道中要擴闊，大鐘樓就咁俾人拆咗。鐘樓拆咗之後，鐘面重留響度。1915年啱啱起好嘅九廣鐵路尖沙嘴火車總站嘅尖沙咀鐘樓，其一面就咁安住上去，用到1921年，安新鐘先至換返四面新嘅 。
雖然大鐘樓畀人拆咗，但係香港人響20世紀初重係叫大鐘樓一帶做「大鐘樓」。雖然大鐘樓無咗，過咗差唔多廿年，響附近有另一個鐘樓出現。1926年當時全香港最高建築物告羅士打行起好，個行就有座告羅士打鐘樓，代替咗大鐘樓嘅地位。香港日治時期，「大鐘樓」一帶畀日本仔改名做「昭和廣場」。
嶺南音樂

嶺南音樂佔部份係廣東音樂、客家音樂同埋潮州音樂。嶺南音樂源遠流長，具唐宋音韻遺風。
嶺外代答

《嶺外代答》係一本筆記記錄書，由南宋江浙人周去非寫成，主要係關於啲風土人情喺嶺南地區特別係喺佢任職過噶桂林、欽州啲埞噶同埋啲來做貿易噶海外諸國情況噶。關於桂林部分，本書相當程度上參考有早佢幾十年噶另一本書《桂海虞衡志》、由范成大寫成噶、當中噶嘸少內容；而欽州同埋海外內容來自佢任欽州教授陣時噶見聞。
維基文庫有原文：
嶺外代答
嶺文學校

嶺文學校香港一間執咗嘅全日制男女小學，喺新界元朗大旗嶺村 266 號，因收生不足喺2005年9月1號正式停辦。
嶺南盆景

嶺南盆景，又嗌做粵派盆景（「盆」又有人寫「盤」）係嶺南獨有嘅盆景藝術風格。呢個風格雖然話去到成 1930 年代先有人正式咁承認佢嘅存在，但係佢其實有成千年歷史，有得追溯去到 11 世紀。嗰時嘅中原皇帝宋哲宗將好出名嘅文人蘇東坡眨咗去廣東呢笪「南蠻之地」。雖然係畀人貶咗，但係據講蘇東坡一到步就即刻大讚嶺南山水植物靚（「嶺南萬戶皆春色」），而佢本人係盆栽發燒友，寫咗好多講盆栽嘅詩。睇返紀錄，粵人喺至少 15 世紀（大明時期）開始民間已經有唔少人鍾意整盆栽藝術。而到咗今日，嶺南盆景已經有咗自己獨有嘅一套風格。
就算到咗廿一世紀，嶺南盆景藝術喺廣州同香港呢啲嶺南嘅大城市都有唔少人支持，重有好似香港嶺南盆景藝術學會呢類組織喺度搞。

美學
根據嶺南盆景藝術家嘅描述，嶺南盆景創作嘅美學（粵拼：Mei5 hok6）概念崇尚自然，唔鍾意畀啲形式嘢規限住，以自然界入面優美嘅景物做素材，目的係想做到以細見大，雖於喺個細細個盆砵入面，但係可以令人聯想到大自然嘅雄偉，所以畀人話有「來自於自然，又超越於自然」嘅特質。佢又會講求人工同自然嘅配合，例如係嶺南盆景藝術家好多時會好揼心機落去幫樖植物（自然嗰部份）揀返個同佢夾得埋嘅盆（人工嗰部份）。除咗咁，嶺南盆景藝術家唔單止在意外在嘅「形似美」，而且每個造型度都有獨特嘅神韻同意境，佢哋想欣賞者喺欣賞作品嗰陣會更加心領神會作者所表達嘅精神同情感內涵。

技法
嶺南盆景整嗰時慣常會用「截幹蓄枝」呢種技法：「截幹」係指緊將樹幹矮化，令到個形變緊湊啲；「蓄枝」係要令每段枝條成節，節上又有枝，造成「節密枝多，枝繁葉茂」嘅效果。 佢哋枝托嘅佈局要曉分疏密、分層次、上細下大、上短下長、內粗外幼、有主有次，並有唔留痕跡同埋睇重自然美嘅特色。
嶺南通

嶺南通（英文：Lingnan Pass）係能夠喺中國廣東省21個城市使用嘅交通儲值卡，由廣東省委督辦、廣東省交通運輸廳部署，並由廣東嶺南通股份有限公司聯合各地市運營主體發行。
佢前身係羊城通，所以同羊城通一樣，可以喺巴士、地下鐵、渡輪等交通工具畀錢，亦可以喺絕大多數的士、士多（OK便利店，7-11便利店等）找數。

用得嘅地方
而家嶺南通可以喺廣州、佛山、肇慶、茂名、湛江、陽江、江門、韶關、惠州、河源、汕尾、雲浮、揭陽、清遠、潮州、梅州、珠海、中山、汕頭以及深圳、東莞部分。
嶺岸佳介

嶺岸佳介（1991年9月12號—）係日本足球員，司職後衞，效力金澤薩維根。
實體關係模型

實體關係模型（英文：entity-relationship model）係一種抽象化嘅表，用嚟描述一柞嘢之間嘅啦掕，會有若干個格，每個格代表一樣事物，而啲格之間有線同箭咀描述呢啲嘢之間嘅啦掕。
實驗室設備

實驗室設備，即實驗室嘅設備，亦即實驗室所需之物，科學做實驗，要用嘅器具架生之類。傳統上，必有本生燈同顯微鏡。唔同類型科學，亦各有特別所需。
維基同享有多媒體嘅嘢：實驗室設備
實驗物理學

實驗物理學（英文：experimental physics）係物理學領域入面嘅一個類別，包含好多唔同嘅細分科目，主要關注嘅係觀察物理現象同埋做實驗。實驗嘅方法﹐唔同學科會有唔同。有啲係簡單嘅實驗同觀察，例如伽利略實驗，有啲就比較複雜，例如大強子對撞機（Large Hadron Collider）。

簡介
睇埋：物理學同實驗
實驗物理涵蓋物理學嘅所有學科，佢專門負責收集數據同關心收集數據方法，同埋喺實驗室做實驗。同理論物理學比嘅話，後者會更關心預測和解釋自然現象背後嘅物理，而唔係去攞實驗數據。
雖然實驗物理學同理論物理學關心緊自然嘅唔同方面，但係佢哋都有一樣嘅目標，就係理解自然。佢哋之間有一種共生關係，實驗物理學分析自然嘅數據去俾人理解，而理論物理學解釋呢啲數據，又或者講點先可以更加好咁樣做實驗同攞到數據。理論物理學亦可以講到邊啲數據可以幫到我哋去認識呢個世界，同埋同做實驗嘅人講設計邊啲實驗去攞數據會好啲。

呢家做緊嘅出名實驗
LHC，即係大強子對撞機，係全世界最大嘅對撞機，喺日內瓦附近嘅法國同瑞士邊境嘅CERN實驗室。
LIGO，即係雷射干涉引力波天文台。
JWST，即係詹士韋伯太空望遠鏡，佢喺2021年發射。
實體化謬論

實體化謬誤（Reification fallacy）係一種邏輯謬論，即係將一啲唔明確、含糊、曖昧嘅嘢，又或者係假設出嚟嘅嘢，當成事實咁講，例如將虛構嘅電影或小說故事情節，當成真實處境咁講。呢個謬論類似感情誤置（Pathetic fallacy）。
實驗生物學

實驗生物學（英文：experimental biology）係指專門負責設計新穎嘅實驗嘅生物學研究。實驗生物學家追求嘅係嚟驗證理論生物學諗出嚟嘅理論。